**Rugă**

*Marck Nessel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rugă

Doamne, dă-mi puterea să trăiesc,

Cu demonii ce-i naşte-n mine îndoiala,

Să mai pot, răsăritu-ţi să privesc,

În zori, când soarele sărută marea.

Mă iartă de multele întrebări,

De curioasa-mi necredinţă,

Mă ajută, de aceste încercări,

Să trec, cu har şi pocăinţă.

Nu de puterea Ta mă îndoiesc,

Ci de noaptea minţii mele,

De umbrele ce mă pândesc,

Ascunse în gândurile rele.

Ajută-mă cu mine să mă împac,

O clipă de linişte şi pace,

Şi apoi am să-ţi fac pe plac,

Şi multă vreme îţi voi tace.